b'\n_START_ARTICLE_\nVeri\xc5\xbenica\n_START_PARAGRAPH_\nVer\xc3\xad\xc5\xbenica (tudi kateno\xc3\xadda) je ravninska transcendentna krivulja, ki jo po umiritvi zavzame tanka, neraztegljiva homogena in prosto vise\xc4\x8da nit ali veriga._NEWLINE_Krivulja ima obliko hiperboli\xc4\x8dnega kosinusa. Podobna je paraboli, \xc4\x8deprav se od nje matemati\xc4\x8dno mo\xc4\x8dno razlikuje. Rotacijska ploskev, ki jo da veri\xc5\xbenica, je katenoid, ki spada med minimalne ploskve._NEWLINE_Beseda katenoida izvira iz latinske besede catena, kar pomeni veriga.'